આ બિલમાં પ્રમોટરો માટે પણ આકરી જોગવાઈ છે. પ્રમોટરો ઘર ખરીદનારા લોકોને જે પ્રૉમિસ આપે એ સમયમાં તેમણે ઘર બાંધીને આપી દેવું પડશે. વળી રેગ્યુલેટરી ઑથોરિટીની સ્થાપના સાથે અપેલટ ટ્રિબ્યુનલ પણ ગ્રાહકો માટે ઉપયોગી સાબિત થશે અને એમાં ગ્રાહકોની ફરિયાદોનું નિવારણ કરવામાં આવશે. અત્યારે આવી ફરિયાદો માટે ગ્રાહકોને ર્કોટમાં અથવા ગ્રાહક અદાલતોમાં જવું પડે છે અને તેમને ન્યાય મળતાં ઘણી વાર લાગે છે.